Kwik Spar i Danmark bestod inntil 20. oktober 2013 av 117 selvstendig eide butikker, og det var den av SPARs fire danske butikkjeder med de minste butikkarealene. Butikkene hadde form som minimarkeder og lå i mindre bysamfunn og sentralt i større byer. Fra og med 20. oktober 2013 ble det innledet et nytt kjedesamarbeid i Danmark, hvor ca. 200 tidligere Kwik Spar- og SPAR-butikker gikk sammen i et nytt nærbutikkjedesamarbeid med navnet Min Købmand.